CELEX: 32011H0516
Language: el
Date: 2011-08-23 00:00:00
Title: 2011/516/ΕΕ: Σύσταση της Επιτροπής, της 23ης Αυγούστου 2011 , για τη μείωση της παρουσίας διοξινών, φουρανίων και πολυχλωριωμένων διφαινυλίων (PCB) στις ζωοτροφές και στα τρόφιμα  Κείμενο που παρουσιάζει ενδιαφέρον για τον ΕΟΧ

24.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 218/23
            
         ΣΫΣΤΑΣΗ ΤΗΣ ΕΠΙΤΡΟΠΉΣ
   της 23ης Αυγούστου 2011
   για τη μείωση της παρουσίας διοξινών, φουρανίων και πολυχλωριωμένων διφαινυλίων (PCB) στις ζωοτροφές και στα τρόφιμα
   (Κείμενο που παρουσιάζει ενδιαφέρον για τον ΕΟΧ)
   (2011/516/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:
   
               (1)
            
            
               Έχουν ληφθεί πολλά μέτρα στο πλαίσιο μιας γενικής στρατηγικής για τη μείωση της παρουσίας διοξινών, φουρανίων και πολυχλωριωμένων διφαινυλίων (PCB) στις ζωοτροφές και στα τρόφιμα.
            
         
               (2)
            
            
               Τα μέγιστα επίπεδα διοξινών και το άθροισμα διοξινών και παρόμοιων με τις διοξίνες PCB έχουν καθοριστεί για τις ζωοτροφές με την οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές (1) και για τα τρόφιμα με τον κανονισμό (ΕΚ) αριθ. 1881/2006, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (2).
            
         
               (3)
            
            
               Για να ενθαρρυνθεί μια προορατική προσέγγιση για τη μείωση της παρουσίας των διοξινών και των παρόμοιων με τις διοξίνες PCB στα τρόφιμα, η σύσταση 2006/88/ΕΚ της Επιτροπής, της 6ης Φεβρουαρίου 2006, για τη μείωση της παρουσίας διοξινών, φουρανίων και πολυχλωριωμένων διφαινυλίων στις ζωοτροφές και στα τρόφιμα (3) καθόρισε επίπεδα δράσης για τις διοξίνες και τα παρόμοια με τις διοξίνες PCB στα τρόφιμα. Τα εν λόγω επίπεδα δράσης αποτελούν εργαλείο για τις αρμόδιες αρχές και τις επιχειρήσεις τροφίμων και ζωοτροφών, για την επισήμανση των περιπτώσεων εκείνων στις οποίες είναι σκόπιμο να προσδιοριστεί η πηγή μόλυνσης και να ληφθούν μέτρα για τη μείωση ή την εξάλειψή της. Επειδή οι πηγές των διοξινών και των παρόμοιων με τις διοξίνες PCB διαφέρουν, πρέπει να καθοριστούν ξεχωριστά επίπεδα δράσης, αφενός, για τις διοξίνες και, αφετέρου, για τα παρόμοια με τις διοξίνες PCB.
            
         
               (4)
            
            
               Το κατώτατο όριο για την ανάληψη δράσης για διοξίνες και τα παρόμοια με τις διοξίνες PCB στις ζωοτροφές έχει οριστεί με την οδηγία 2002/32/ΕΚ.
            
         
               (5)
            
            
               Η Παγκόσμια Οργάνωση Υγείας (ΠΟΥ) διοργάνωσε ημερίδα εμπειρογνωμόνων στις 28 και 30 Ιουνίου 2005 σχετικά με την επαναξιολόγηση των τιμών του συντελεστή τοξικής ισοδυναμίας που καθορίστηκαν από την ΠΟΥ το 1998. Ορισμένες τιμές του συντελεστή τοξικής ισοδυναμίας άλλαξαν, ιδίως για τα PCB, τις οκταχλωριωμένες ομοειδείς ουσίες και τα πενταχλωριωμένα φουράνια. Τα στοιχεία για την επίδραση των νέων τιμών TEF και τα πρόσφατα δεδομένα περιγράφονται στην επιστημονική έκθεση της Ευρωπαϊκής Αρχής για την Ασφάλεια των Τροφίμων (EFSA) «Αποτελέσματα της παρακολούθησης των επιπέδων διοξινών στα τρόφιμα και τις ζωοτροφές» (4). Επομένως, είναι σκόπιμο να επανεξεταστούν τα επίπεδα δράσης λαμβάνοντας υπόψη τις νέες τιμές TEF.
            
         
               (6)
            
            
               H πείρα έχει δείξει ότι σε ορισμένες ζωοτροφές, όταν τα επίπεδα ανάληψης δράσης ξεπεραστούν, δεν είναι αναγκαία η διεξαγωγή ερευνών. Σ’ αυτές τις περιπτώσεις η υπέρβαση του επιπέδου ανάληψης δράσης δεν σχετίζεται με συγκεκριμένη πηγή μόλυνσης που μπορεί να μειωθεί ή να εξαλειφθεί, αλλά με τη γενική περιβαλλοντική μόλυνση. Επομένως, είναι σκόπιμο να μην οριστούν επίπεδα δράσης γι’ αυτές τις ζωοτροφές.
            
         
               (7)
            
            
               Υπό αυτές τις συνθήκες, η σύσταση 2006/88/ΕΚ πρέπει να αντικατασταθεί από την παρούσα σύσταση,
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   1.   Τα κράτη μέλη διενεργούν, ανάλογα με την παραγωγή τους, τη χρήση και την κατανάλωση ζωοτροφών και τροφίμων, έλεγχο με τυχαία δειγματοληψία για την παρουσία διοξινών και παρόμοιων με τις διοξίνες PCB καθώς και μη παρόμοιων με τις διοξίνες PCB στις ζωοτροφές και στα τρόφιμα.
   2.   Σε περιπτώσεις μη τήρησης των διατάξεων της οδηγίας 2002/32/ΕΚ και του κανονισμού (ΕΚ) αριθ. 1881/2006, και σε περιπτώσεις που τα επίπεδα των διοξινών και/ή των παρόμοιων με τις διοξίνες PCB διαπιστώνεται ότι υπερβαίνουν τα επίπεδα δράσης που ορίζονται στο παράρτημα της παρούσας σύστασης όσον αφορά τα τρόφιμα και στο παράρτημα II της οδηγίας 2002/32/ΕΚ όσον αφορά τις ζωοτροφές, τα κράτη μέλη, σε συνεργασία με τις επιχειρήσεις,
   
               α)
            
            
               διεξάγουν έρευνες για τον εντοπισμό της πηγής μόλυνσης,
            
         
               β)
            
            
               λαμβάνουν μέτρα για τη μείωση ή την εξάλειψη της πηγής μόλυνσης.
            
         3.   Τα κράτη μέλη ενημερώνουν την Επιτροπή και τα άλλα κράτη μέλη σχετικά με τα ευρήματά τους, τα αποτελέσματα των ερευνών τους και τα μέτρα που λαμβάνουν για να μειώσουν ή να εξαλείψουν την πηγή μόλυνσης.
   Η σύσταση 2006/88/ΕΚ αντικαθίσταται από την παρούσα σύσταση από την 1η Ιανουαρίου 2012.
   
      Βρυξέλλες, 23 Αυγούστου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 140 της 30.5.2002, σ. 10.
   
      (2)  ΕΕ L 364 της 20.12.2006, σ. 5.
   
      (3)  ΕΕ L 42 της 14.2.2006, σ. 26.
   
      (4)  Δελτίο EFSA 2010· 8(3):1385, http://www.efsa.europa.eu/en/efsajournal/doc/1385.pdf
   
      ΠΑΡΑΡΤΗΜΑ
      Διοξίνες [άθροισμα πολυχλωριωμένων διβενζο-p-διοξινών (PCDD) και πολυχλωριωμένων διβενζοφουρανίων (PCDF), εκφρασμένο ως συγκέντρωση ισοδυνάμου τοξικότητας της Παγκόσμιας Οργάνωσης Υγείας (ΠΟΥ) χρησιμοποιώντας τους συντελεστές ισοδυνάμου τοξικότητας της ΠΟΥ (WHO-TEF)] και άθροισμα διοξινών και παρόμοιων με τις διοξίνες PCB [άθροισμα PCDD, PCDF και πολυχλωριομένων διφαινυλίων (PCB), εκφρασμένο ως συγκέντρωση ισοδυνάμου τοξικότητας της ΠΟΥ χρησιμοποιώντας τους WHO-TEF)]. TEF της ΠΟΥ για την αξιολόγηση του κινδύνου για τον άνθρωπο με βάση τα συμπεράσματα της συνεδρίασης εμπειρογνωμόνων της Παγκόσμιας Οργάνωσης Υγείας – Διεθνές πρόγραμμα για την ασφάλεια χημικών - που πραγματοποιήθηκε στη Γενεύη τον Ιούνιο του 2005 (Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Τοξικολογικές επιστήμες 93(2), 223–241 (2006))
      
                  Τρόφιμα
               
               
                  Επίπεδο δράσης για διοξίνες + φουράνια (WHO-TEQ) (1)
                  
               
               
                  Επίπεδο δράσης για παρόμοια με τις διοξίνες PCB (WHO-TEQ) (1)
                  
               
            
                  Κρέας και προϊόντα με βάση το κρέας (εξαιρουμένων των βρώσιμων εντοσθίων) των ακόλουθων ζώων (2):
               
               
                   
               
               
                   
               
            
                  
                              —
                           
                           
                              βοοειδή και πρόβατα
                           
                        
               
                  1,75 pg/g λίπους (3)
                  
               
               
                  1,75 pg/g λίπους (3)
                  
               
            
                  
                              —
                           
                           
                              πουλερικά
                           
                        
               
                  1,25 pg/g λίπους (3)
                  
               
               
                  0,75 pg/g λίπους (3)
                  
               
            
                  
                              —
                           
                           
                              χοίροι
                           
                        
               
                  0,75 pg/g λίπους (3)
                  
               
               
                  0,5 pg/g λίπους (3)
                  
               
            
                  Μείγματα από λίπη
               
               
                  1,00 pg/g λίπους (3)
                  
               
               
                  0,75 pg/g λίπους (3)
                  
               
            
                  Σάρκα ψαριών ιχθυοτροφείου και προϊόντων ψαριών ιχθυοτροφείου
               
               
                  1,5 pg/g νωπού προϊόντος
               
               
                  2,5 pg/g νωπού προϊόντος
               
            
                  Νωπό γάλα (2) και γαλακτοκομικά προϊόντα (2), συμπεριλαμβανομένων των λιπαρών ουσιών του βουτύρου
               
               
                  1,75 pg/g λίπους (3)
                  
               
               
                  2,0 pg/g λίπους (3)
                  
               
            
                  Αυγά κότας και προϊόντα με βάση τα αυγά (2)
                  
               
               
                  1,75 pg/g λίπους (3)
                  
               
               
                  1,75 pg/g λίπους (3)
                  
               
            
                  Φρούτα, λαχανικά και σιτηρά
               
               
                  0,3 pg/g προϊόντος
               
               
                  0,1 pg/g προϊόντος
               
            
         (1)  Ανώτατα όρια συγκέντρωσης: τα ανώτατα όρια συγκέντρωσης υπολογίζονται βάσει της υπόθεσης ότι όλες οι τιμές των διαφόρων ομοειδών ουσιών που είναι μικρότερες από το όριο προσδιορισμού είναι ίσες με το όριο προσδιορισμού.
      
         (2)  Τρόφιμα που απαριθμούνται σ’ αυτή την κατηγορία όπως ορίζεται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
      
         (3)  Τα επίπεδα δράσης δεν ισχύουν για τρόφιμα που περιέχουν λίπος σε ποσοστό μικρότερο από 2 %.